Avviż Legali Importanti

|

52009PC0652

Proposta għal regolament tal-Kunsill li jimponi ċerti miżuri restrittivi speċifiċi fir-rigward tal-Ginea  /* KUMM/2009/0652 finali */

	[pic] | KUMMISSJONI TAL-KOMUNITAJIET EWROPEJ |Brussel 23.11.2009KUMM(2009) 652 finaliProposta għalREGOLAMENT TAL-KUNSILLli jimponi ċerti miżuri restrittivi speċifiċi fir-rigward tal-GineaMEMORANDUM TA' SPJEGAZZJONI1.  Fis-27 ta' Ottubru 2009, il-Kunsill adotta l-Pożizzjoni Komuni 2009/788/PESK b'risposta għas-sopressjoni vjolenti mill-forzi tas-sigurtà ta' dimostranti politiċi f'Conakry fit-28 ta' Settembru 2009, l-abbużi rrapurtati mid-drittijiet tal-bniedem wara s-sopressjoni u r-ripressjoni vjolenti u l-istaġnar politiku fil-pajjiż. Il-Pożizzjoni Komuni imponiet embargo fuq l-esportazzjoni tal-armi lill-Ginea, u imponiet projbizzjoni tal-ivjaġġar fuq 42 individwu msemmija fl-Anness tal-Pożizzjoni Komuni, li huma membri tal-NCDD li jinsab fit-tmexxija u persuni assoċjati mill-qrib magħhom.2.  Il-Kunsill qed jipprepara Pożizzjoni Komuni sussegwenti tal-PESK li ssejjaħ għal miżuri restrittivi li jinkludu (i) l-iffriżar tal-fondi u r-riżorsi ekonomiċi tal-individwi u l-entitajiet elenkati fl-Anness tal-Pożizzjoni Komuni; u (ii) projbizzjoni fuq il-forniment ta' għajnuna teknika u finanzjarja u servizzi oħra relatati ma' attivitajiet militari lil kull persuna fil-Ginea.3.  Dawn il-miżuri jaqgħu fl-ambitu tat-Trattat li jistabilixxi l-Komunità Ewropea. Il-Kummissjoni għalhekk tipproponi, f'antiċipazzjoni, Regolament li jimplimenta dawn il-miżuri restrittivi.4.  Il-miżuri restrittivi adottati taħt dan ir-Regolament għandhom jiġu implimentati fir-rispett sħiħ tad-drittijiet fundamentali, b'mod partikolari fid-dawl tal-ġurisprudenza reċenti tal-Qorti Ewropea tal-Ġustizzja.5.  Diversi dispożizzjonijiet tar-Regolament propost huma meħuda mil-Linji Gwida dwar l-Implimentazzjoni u l-Evalwazzjoni tal-Miżuri Restrittivi (Sanzjonijiet) fil-Qafas tal-Politika Komuni tal-UE dwar l-Affarijiet Barranin u s-Sigurtà[1].6.  L-Aħjar Prattiki tal-UE għall-Implimentazzjoni Effettiva tal-Miżuri Restrittivi[2] jipprovdu gwida addizzjonali għall-applikazzjoni tal-miżuri proposti.Proposta għalREGOLAMENT TAL-KUNSILLli jimponi ċerti miżuri restrittivi speċifiċi fir-rigward tal-GineaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 60 u 301 tiegħu,Wara li kkunsidra l-Pożizzjoni Komuni tal-Kunsill 2009/……/PESK tal-[……] li tikkonċerna miżuri restrittivi kontra l-Ginea,Wara li kkunsidra l-proposta mill-Kummissjoni,Wara li kkonsulta lill-Kontrollur Ewropew tal-Protezzjoni tad-Dejta,Billi:(1) Il-Pożizzjoni Komuni 2009/…./PESK tipprovdi għal ċerti miżuri restrittivi fir-rigward ta' membri tal-Kunsill Nazzjonali għad-Demokrazija u l-Iżvilupp (NCDD) u individwi assoċjati magħhom, responsabbli għar-ripressjoni vjolenti tat-28 ta' Settembru 2009 jew l-istaġnar politiku fil-pajjiż(2) Dawn il-miżuri jinkludu l-iffriżar tal-fondi u r-riżorsi ekonomiċi tal-persuni fiżiċi jew ġuridiċi, entitajiet u korpi elenkati fl-Anness tal-Pożizzjoni Komuni u kif ukoll projbizzjoni fuq il-forniment tal-għajnuna teknika u finanzjarja u servizzi oħra relatati mal-attivitajiet militari lil kull persuna fil-Ginea, jew għall-użu fil-Ginea.(3) Dawn il-miżuri jaqgħu taħt l-ambitu ta' applikazzjoni tat-Trattat li jistabbilixxi l-Komunità Ewropea u, għalhekk, partikolarment bil-ħsieb li tkun assigurata l-applikazzjoni uniformi tagħhom mill-operaturi ekonomiċi fl-Istati Membri kollha, hija meħtieġa leġiżlazzjoni tal-Komunità sabiex timplimentahom f'dak li jirrigwarda l-Komunità.(4) Dan ir-Regolament jirrispetta d-drittijiet fundamentali u josserva l-prinċipji rikonoxxuti b'mod partikolari fil-Karta tad-Drittijiet Fundamentali tal-Unjoni Ewropea u b'mod partikolari d-dritt għal rimedju effettiv u għal proċess ġust, id-dritt għall-proprjetà u d-dritt għall-protezzjoni tad-dejta personali. Dan ir-Regolament għandu jkun applikat skont dawk id-drittijiet u l-prinċipji.(5) Għal-implimentazzjoni ta' dan ir-Regolament xi dejta personali li tirrigwarda persuni fiżiċi u ġuridiċi, entitajiet u korpi li l-fondi u r-riżorsi ekonomiċi tagħhom iridu jiġu ffriżati f'konformità ma' dan ir-Regolament jeħtieġ li jsiru pubbliċi u jiġu ttrattati b'manjiera xierqa taħt ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-movement liberu ta' dak id-dejta[3] u d-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data[4].(6) Għandha ssir dispożizzjoni għaż-żamma ta' informazzjoni klassifikata fil-Kummissjoni.(7) Biex jiġi garantit li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,ADOTTA DAN IR-REGOLAMENT:Artikolu 1Għall-finijiet ta' dan ir-Regolament għandhom japplikaw dawn id-definizzjonijiet:(a) ‘assistenza teknika’ tfisser kull appoġġ tekniku relatat ma' tiswijiet, żvilupp, manifattura, assemblaġġ, ittestjar, manutenzjoni, jew kull servizz tekniku ieħor, u tista' tieħu forom bħalma huma t-tagħlim, il-konsulenza, it-taħriġ, it-trażmissjoni tal-għarfien jew ħiliet professjonali jew servizzi ta' konsulenza; inklużi forom ta' għajnuna verbali;(b) ‘fondi’ tfisser assi u benefiċċji finanzjarji ta' kull tip, li jinkludu iżda mhumiex limitati għal:(i) flus kontanti, ċekkijiet, pretensjonijiet fuq flejjes, drafts, money-orders u strumenti oħra ta' ħlas;(ii) depożiti ma' istituzzjonijiet finanzjarji jew entitajiet oħra, bilanċi f'kontijiet, dejn u obbligazzjonijiet ta' dejn;(iii) strumenti finanzjarji elenkati fit-taqsima C tal-Anness I tad-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq fl-istrumenti finanzjarji (ĠU L 145, 30.4.2004, p1);(iv) imgħax, dividendi jew dħul ieħor fuq assi, jew valur li joħroġ minnhom jew li hu ġenerat minnhom;(v) kreditu, dritt ta' tpaċija, garanziji, titoli eżegwibbli jew impenji finanzjarji oħra;(vi) ittri ta' kreditu, poloz tat-tagħbija, dokumenti ta' bejgħ;(vii) dokumenti li jixhdu xi interess f'fondi jew riżorsi finanzjarji;(c) ‘iffriżar ta' fondi’ tfisser il-projbizzjoni ta' ċaqliq, trasferiment, bidla, użu, aċċess jew traffikar ta' fondi li jistgħu b'xi mod iwasslu għal bidla fil-volum, fl-ammont, fil-lokalizzazzjoni, fis-sjieda, fil-pussess, fil-karattru, fid-destinazzjoni jew f'bidla oħra li tagħmel possibbli l-użu tal-fondi, inkluż il-ġestjoni tal-portafolli;(d) ‘riżorsi ekonomiċi’ tfisser assi ta' kull xorta, kemm tanġibbli u kif ukoll intanġibbli, mobbli jew immobbli, li mhumiex fondi iżda li jistgħu jintużaw biex jinkisbu fondi, prodotti jew servizzi;(e) ‘iffriżar ta' riżorsi ekonomiċi’ tfisser il-prevenzjoni tal-użu tagħhom biex jinkisbu fondi, prodotti jew servizzi f'kull mod, li jinkludu, iżda mhumiex limitati għal, bejgħ, kiri jew ipoteki tagħhom;(f) ‘territorju tal-Komunità’ tfisser it-territorji li għalihom huwa applikabbli t-Trattat li jistabbilixxi l-Komunità Ewropea, taħt il-kundizzjonijiet stabbiliti fit-Trattat.Artikolu 2Għandu jiġi pprojbit:(a) li tiġi pprovduta, direttament jew indirettament, assistenza teknika relatata ma' attivitajiet militari, ma' oġġetti u teknoloġija elenkati fil-Lista Militari Komuni tal-Unjoni Ewropea[5], jew li tirrigwarda l-forniment, il-manifattura, il-manutenzjoni u l-użu ta' oġġetti inklużi f'dik il-lista għal kull persuna fiżika jew ġuridika, entità jew korp fil-Ginea jew għall-użu fiha;(b) li jiġu pprovduti, direttament jew indirettament, finanzjament jew għajnuna finanzjarja relatati ma' attivitajiet militari, jew oġġetti u teknoloġija elenkati fil-Lista Militari Komuni tal-Unjoni Ewropea inklużi b'mod partikolari għotjiet, self u assigurazzjoni għall-kreditu tal-esportazzjoni, għal kull bejgħ, provvista, trasferiment jew esportazzjoni ta' dawn l-elementi, jew għall-forniment ta' għajnuna teknika relatata lil kull persuna fiżika jew ġuridika, entità jew korp fil-Ginea, jew għall-użu fil-Ginea;(c) li jkun hemm parteċipazzjoni, intenzjonali jew mhux intenzjonali, f'attivitajiet li l-għan jew l-effett tagħhom ikun li jinkisru l-projbizzjonijiet imsemmija fil-punti (a) jew (b)Artikolu 31. Il-fondi u r-riżorsi ekonomiċi kollha li huma ta' persuni fiżiċi jew ġuridiċi, entitajiet jew korpi elenkati fl-Anness I, jew li huma proprjetà tagħhom jew miżmuma jew kontrollati minnhom, għandhom jiġu ffriżati.2. L-ebda fondi jew riżorsi ekonomiċi ma għandhom jitpoġġew għad-dispożizzjoni, direttament jew indirettament, ta' persuni fiżiċi jew ġuridiċi, entitajiet jew korpi elenkati fl-Anness jew għall-benefiċċju tagħhom.3. L-Anness I għandu jikkonsisti f'persuni fiżiċi jew ġuridiċi, entitajiet u korpi li, f'konformità mal-Artikolu […] tal-Pożizzjoni Komuni 2009/…/PESK, ġew identifikati mill-Kunsill bħala li huma:(a) membri tal-Kunsill Nazzjonali għad-Demokrazija u l-Iżvilupp (NCDD);(b) persuni fiżiċi assoċjati magħhom, responsabbli għar-ripressjoni vjolenti tat-28 ta' Settembru 2009 jew l-istaġnar politiku fil-Ginea, jew(c) persuni ġuridiċi, entitajiet jew korpi assoċjati ma' persuni fiżiċi f'(a) u (b).4. Għandha tiġi pprojbita l-parteċipazzjoni, konxja u intenzjonali, f'attivitajiet li l-għan jew l-effett tagħhom ikun, direttament jew indirettament, il-ksur tal-miżuri msemmija fil-paragrafi 1 u 2.Artikolu 4Il-projbizzjonijiet stabbiliti fl-Artikoli 2(b) u 3(2) m'għandhomx iwasslu għal xi xorta ta’ responsabbiltà min-naħa tal-persuni fiżiċi u ġuridiċi, entitajiet u korpi li poġġew għad-dispożizzjoni fondi jew riżorsi ekonomiċi, jekk huma ma kinux jafu, u ma kellhom ebda raġuni valida li jissuspettaw, li l-azzjonijiet tagħhom kienu se jiksru din il-projbizzjoni.Artikolu 51. B'deroga mill-Artikolu 3, l-awtoritajiet kompetenti tal-Istati Membri kif elenkati fl-Anness II jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati jew id-disponibbiltà ta' ċerti fondi jew riżorsi ekonomiċi ffriżati, taħt il-kundizzjonijiet li jidhrilhom xierqa, wara li jkunu ddeterminaw li l-fondi jew riżorsi ekonomiċi kkonċernati huma:(a) meħtieġa biex jissodisfaw il-ħtiġijiet bażiċi ta' persuni elenkati fl-Anness I, u l-membri tal-familja dipendenti fuqhom, inklużi ħlasijiet għal ikel, kera jew ipoteka immobiljari, mediċini u kura medika, taxxi, poloz tal-assigurazzjoni, u l-ħlasijiet għall-użu ta' servizzi pubbliċi;(b) maħsuba esklusivament għall-ħlas ta' onorarji professjonali raġonevoli u għar-rimbors ta' spejjeż li huma konnessi mal-għoti ta' servizzi legali;(c) maħsuba esklussivament għall-ħlas ta' onorarji jew ħlasijiet għal servizzi għaż-żamma ta' rutina ta' fondi u riżorsi ekonomiċi ffriżati; jew(d) neċessarji għal spejjeż straordinarji, bil-kundizzjoni li l-Istat Membru nnotifika bir-raġunijiet li jikkonsidra li għalihom awtorizzazzjoni speċifika għandha tingħata lill-Istati Membri kollha u lill-Kummissjoni mill-anqas ġimagħtejn qabel l-awtorizzazzjoni.2. L-Istat Membru relevanti għandu jinforma lill-Istati Membri l-oħrajn u lill-Kummissjoni dwar kull awtorizzazzjoni mogħtija taħt il-paragrafu 1.Artikolu 6B'deroga mill-Artikolu 3, awtorità kompetenti elenkata fl-Anness II tista' tawtorizza r-rilaxx ta' ċerti fondi jew riżorsi ekonomiċi ffriżati, jekk il-kundizzjonijiet li ġejjin jiġu ssodisfati:(a) il-fondi jew ir-riżorsi ekonomiċi kkonċernati huma s-suġġett ta' rahan ġudizzjarju, amministrattiv jew arbitrali stabbilit qabel id-data li fiha l-persuna, entità jew korp imsemmi fl-Artikolu 3 ġew inklużi fl-Anness I, jew ta' sentenza ġudizzjarja, amministrattiva jew arbitrali mogħtija qabel dik id-data;(b) il-fondi jew ir-riżorsi ekonomiċi kkonċernati jridu jintużaw esklussivament sabiex jissodisfaw il-pretensjonijiet żgurati b'dan ir-rahan jew irrikonoxxuti bħala validi f'din is-sentenza, fil-limiti ffissati bil-liġijiet u r-regolamenti applikabbli li jirregolaw id-drittijiet tal-persuni li jkollhom dawn il-pretensjonijiet;(c) ir-rahan jew sentenza mhumiex għall-benefiċċju ta' persuna, entità jew korp imniżżla fl-Anness I;(d) ir-rikonoxximent li rahan jew sentenza ma jmorrux kontra l-politika pubblika fl-Istat Membru kkonċernat; u kif ukoll(e) ir-rahan jew sentenza ġew innotifikati mill-Istat Membru lill-Kummissjoni.Artikolu 71. L-Artikolu 3(2) m'għandux japplika għaż-żieda fil-kontijiet iffriżati ta':(a) imgħax jew qligħ ieħor fuq dawk il-kontijiet; jew(b) ħlasijiet, u trasferimenti ta' strumenti finanzjarji dovuti taħt kuntratti, ftehimiet jew obbligazzjonijiet li ġew konklużi jew li nħolqu qabel id-data li fiha l-persuna fiżika jew ġuridika, entità jew korp imsemmija fl-Artikolu 3 ġew inklużi fl-Anness I,sakemm dan l-imgħax, dħul, ħlas jew strumenti finanzjarji oħra jkunu ffriżati skont l-Artikolu 3(1).2. L-Artikolu 3(2) m'għandux iwaqqaf lill-istituzzjonijiet finanzjarji jew ta' kreditu fil-Komunità milli jikkreditaw kontijiet iffriżati meta jirċievu fondi trasferiti fil-kont ta' persuna fiżika jew ġuridika, entità jew korp elenkati, sakemm kwalunkwe żieda għal dawn il-kontijiet tiġi ffriżata wkoll. L-istituzzjoni finanzjarja jew ta' kreditu għandha tgħarraf bla dewmien lill-awtoritajiet kompetenti relevanti b'tali tranżazzjonijiet.Artikolu 8L-iffriżar ta' fondi u riżorsi ekonomiċi jew ir-rifjut li fondi jew riżorsi ekonomiċi jitpoġġew għad-dispożizzjoni, magħmul bi skop tajjeb fuq il-bażi li din l-azzjoni tkun konformi ma' dan ir-Regolament, m'għandu jirriżulta fl-ebda tip ta' obbligu fuq il-persuna fiżika jew ġuridika jew entitajiet jew korpi li jimplimentawh, jew id-diretturi jew l-impjegati tagħhom, kemm-il darba ma jkunx ippruvat li l-fondi u r-riżorsi ekonomiċi kienu ffriżati bħala riżultat ta' negliġenza.Artikolu 91. Mingħajr preġudizzju għar-regoli applikabbli dwar ir-rappurtar, il-kunfidenzjalità u s-segretezza professjonali, il-persuni fiżiċi u ġuridiċi, l-entitajiet u l-korpi għandhom:(a) immedjatament ifornu kull informazzjoni li tiffaċilita l-osservanza ta' dan ir-Regolament, bħal kontijiet u ammonti ffriżati skont l-Artikolu 2, lill-awtoritajiet kompetenti mniżżla fl-Anness II tal-pajjiż fejn huma residenti jew qegħdin, u għandhom jittrażmettu din l-informazzjoni, direttament jew permezz tal-awtorità kompetenti mniżżla fl-Anness II, lill-Kummissjoni; u kif ukoll(b) jikkoperaw ma' dik l-awtorità kompetenti f'kull verifikazzjoni ta' din l-informazzjoni.2. Kwalunkwe informazzjoni li tingħata jew tiġi rċevuta skont dan l-Artikolu għandha tintuża biss għall-għanijiet li għalihom tkun ġiet ipprovduta jew irċevuta.Artikolu 10Il-Kummissjoni u l-Istati Membri għandhom immedjatament jinfurmaw lil xulxin bil-miżuri meħuda skont dan ir-Regolament u għandhom jipprovdu lil xulxin bi kwalunkwe informazzjoni oħra relevanti konnessa ma' dan ir-Regolament li hija għad-dispożizzjoni tagħhom, partikolarment informazzjoni dwar problemi ta' ksur u ta' infurzar u sentenzi mogħtija mill-qrati nazzjonali.Artikolu 111. L-Anness I għandu jinkludi biss it-tagħrif li ġej dwar il-persuni fiżiċi elenkati:(a) għall-finijiet tal-identifikazzjoni: il-kunjom u l-ismijiet mogħtija (inklużi psewdonimi u titli, fejn hemm); id-data u l-post tat-twelid; in-nazzjonalità; in-numri tal-passaport u tal-karta tal-identità; in-numri tat-taxxa u tas-sigurtà soċjali; is-sess; l-indirizz jew tagħrif ieħor dwar fejn jinstabu; il-funzjoni jew professjoni;(b) id-data msemmija fl-Artikoli 6(a) u 7(1)(b);(c) ir-raġunijiet għall-inklużjoni fil-lista bħall-funzjoni jew kawża dovuta suffiċjenti oħra.2. L-Anness I jista' jinkludi wkoll informazzjoni dwar il-membri tal-familja tal-persuni elenkati, sakemm l-inklużjoni ta' din l-informazzjoni hija neċessarja f'każ speċifiku għall-iskop uniku li tiġi vverifikata l-identità tal-persuna fiżika elenkata in kwistjoni.Artikolu 121. Il-Kummissjoni għandha tkun awtorizzata li:(a) temenda l-Anness I fuq il-bażi ta' deċizjonijiet meħuda dwar l-Anness tal-Pożizzjoni Komuni 2009/…/PESK; u kif ukoll(b) temenda l-Anness II fuq il-bażi tat-tagħrif fornut mil-Istati Membri.2. Il-Kummissjoni għandha tiddikjara r-raġunijiet individwali u speċifiċi għad-deċiżjonijiet meħuda skont il-paragrafu 1(a), filwaqt li tipprovdi lill-individwu, entità jew korp ikkonċernati bl-opportunità li jesprimu l-fehma tagħhom dwar din il-kwistjoni.3. Il-Kummissjoni għandha tipproċessa d-dejta personali sabiex twettaq il-kompiti tagħha skont dan ir-Regolament. Dawn il-kompiti jistgħu jinkludu:(a) il-preparazzjoni ta' emendi għall-Anness I ta' dan ir-Regolament;(b) l-inklużjoni tal-kontenut tal-Anness I fil-lista konsolidata, elettronika ta' persuni, gruppi u entitajiet soġġetti għal sanzjonijiet finanzjarji tal-UE disponibbli fuq is-sit tal-internet tal-Kummissjoni[6];(c) l-ipproċessar ta' tagħrif dwar ir-raġunijiet għall-elenkar; u kif ukoll(d) l-ipproċessar tat-tagħrif dwar l-impatt tal-miżuri ta' dan ir-Regolament bħal ma huma l-valur tal-fondi ffriżati u t-tagħrif dwar l-awtorizzazzjonijiet mogħtija mill-awtoritajiet kompetenti.4. Il-Kummissjoni tista' tipproċessa d-dejta relevanti relatata ma' reati kriminali mwettqa mill-persuni fiżiċi elenkati, u kundanni kriminali jew miżuri ta' sigurtà dwar dawn il-persuni, biss safejn dan l-ipproċessar huwa meħtieġ għall-preparazzjoni ta' dikjarazzjoni tar-raġunijiet u analiżi tal-opinjonijiet magħmula dwarha mill-persuna fiżika kkonċernata, soġġett għal salvagwardji speċifiċi xierqa. Tali dejta ma għandhiex tkun ippubblikata jew skambjata.5. Għall-finijiet ta' dan ir-Regolament, l-unità tal-Kummissjoni elenkata fl-Anness II hija nominata bħala "kontrollur" fit-tifsira tal-Artikolu 2(d) tar-Regolament (KE) Nru 45/2001, sabiex ikun żgurat li l-persuni fiżiċi kkonċernati jkunu jistgħu jeżerċitaw id-drittijiet tagħhom skont ir-Regolament (KE) Nru 45/2001.6. Meta l-Kummissjoni tirċievi informazzjoni klassifikata, hija għandha tittrattaha f'konformità mad-Deċiżjoni tal-Kummissjoni 2001/844/KE, KEFA, Euratom[7] u, fejn applikabbli, il-ftehim dwar is-sigurtà tal-informazzjoni riżervata konkluż bejn l-Unjoni Ewropea u l-Istat li jressaq l-informazzjoni.7. Id-dokumenti kklassifikati fuq livell li jikkorrispondi għal 'TRES SECRET UE/L-OGĦLA SEGRETEZZA UE', 'SECRET UE/SIGRIET UE' jew 'CONFIDENTIEL UE/KUNFIDENZJALI UE' m'għandhomx ikunu rilaxxati mingħajr il-kunsens tal-oriġinatur tagħhom.Artikolu 131. L-Istati Membri għandhom jistabbilixxu r-regoli dwar sanzjonijiet applikabbli għall-ksur tad-dispożizzjonijiet ta' dan ir-Regolament u għandhom jieħdu l-miżuri kollha biex jiżguraw li dawn jiġu implimentati. Il-pieni previsti għandhom ikunu effettivi, proporzjonati u dissważivi.2. L-Istati Membri għandhom jinnotifikaw lill-Kummissjoni dwar dawk ir-regoli mingħajr dewmien wara d-dħul fis-seħħ ta' dan ir-Regolament u għandhom jinnotifikawha dwar kwalunkwe emenda sussegwenti.Artikolu 14Fejn hemm, f'dan ir-Regolament, obbligu li tiġi nnotifikata jew infurmata l-Kummissjoni, jew li ssir xi komunikazzjoni oħra magħha, l-indirizz u d-dettalji l-oħra tal-kuntatt li għandhom jintużaw għal din il-komunikazzjoni għandhom ikunu dawk fl-Anness II.Artikolu 15Dan ir-Regolament għandu japplika:(a) fi ħdan it-territorju tal-Komunità, inkluż l-ispazju tal-ajru tagħha;(b) abbord kull inġenju tal-ajru jew bastiment li jaqa' taħt il-ġuriżdizzjoni ta' Stat Membru;(c) għal kull persuna fit-territorju tal-Komunità jew barra minnu, li hija ċittadin ta' Stat Membru;(d) għal kull persuna ġuridika, entità jew korp li huwa inkorporat jew kostitwit taħt il-liġi ta' Stat Membru;(e) għal kwalunkwe persuna ġuridika, entità jew korp fir-rigward ta' kwalunkwe kummerċ imwettaq, kollu kemm hu jew parti minnu, ġewwa l-Komunità.Artikolu 16Dan ir-Regolament għandu jidħol fis-seħħ fil-jum tal-pubblikazzjoni tiegħu f' il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […]ANNESS ILista ta' persuni fiżiċi u ġuridiċi, entitajiet u korpi msemmija fl-Artikolu 3ANNESS IILista ta' awtoritajiet kompetenti msemmija fl-Artikoli 5, 6, 7(2) u 9, u l-indirizzi għan-notifiki lill-Kummissjoni Ewropea(Għandha timtela mill-Istati Membri)A. Awtoritajiet kompetenti għal kull Stat Membru:IL-BELĠJUIL-BULGARIJAIR-REPUBBLIKA ĊEKAID-DANIMARKAIL-ĠERMANJAL-ESTONJAL-IRLANDAIL-GREĊJASPANJAFRANZAL-ITALJAĊIPRUIL-LATVJAIL-LITWANJAIL-LUSSEMBURGUL-UNGERIJAMALTAL-OLANDAL-AWSTRIJAIL-POLONJAIL-PORTUGALLIR-RUMANIJAIS-SLOVENJAIS-SLOVAKKJAIL-FINLANDJAL-IŻVEZJAIR-RENJU UNITB. Indirizz għan-notifiki lill-Kummissjoni Ewropea jew komunikazzjonijiet oħra magħha:Il-Kummissjoni EwropeaDĠ Relazzjonijiet EsterniDirettorat A. Pjattaforma ta' Kriżi u Koordinazzjoni tal-Politika fil-PESKUnità A.2. Ġestjoni tal-Kriżijiet u Prevenzjoni tal-KunflittiCHAR 12/106B-1049 Bruxelles/BrusselBelgiumIndirizz tal-posta elettronika: relex-sanctions@ec.europa.euTel.: (32 2) 295 55 85Faks: (32 2) 299 08 73[1] Id-dokument tal-Kunsill Nru 15114/05.[2] Id-dokument tal-Kunsill Nru 8666/1/08.[3] ĠU L 8, 12.1.2001, p.1.[4] ĠU L 281, 23.11.1995, p.31.[5] ĠU C 65, 19.3.2009, p. 1.[6] http://ec.europa.eu/external_relations/cfsp/sanctions/consol-list_en.htm[7] ĠU L 317, 3.12.2001, p. 1.


|

52010PC0545

Proposta għal REGOLAMENT TAL-KUNSILL li jiffissa għall-2011 u l-2012 l-opportunitajiet tas-sajd għall-bastimenti tal-UE  għal ċerti stokkijiet ta’ ħut tal-baħar fond  /* KUMM/2010/0545 finali - NLE 2010/0284 */

	[pic] | IL-KUMMISSJONI EWROPEA |Brussel 6.10.2010KUMM(2010) 545 finali2010/0284 (NLE)Proposta għalREGOLAMENT TAL-KUNSILLli jiffissa għall-2011 u l-2012 l-opportunitajiet tas-sajd għall-bastimenti tal-UE għal ċerti stokkijiet ta’ ħut tal-baħar fondMEMORANDUM TA’ SPJEGAZZJONI1. Il-kuntest tal-proposta |Ir-raġunijiet għall-proposta u l-għanijiet tagħha L-istokkijiet tal-baħar fond huma stokkijiet ta’ ħut maqbudin f’ilmijiet lil hinn miż-żoni ewlenin tas-sajd ta’ blajjet kontinentali. Jinsabu mqassmin fuq l-inżulijiet kontinentali jew huma assoċjati ma’ muntanji fil-baħar. Dawn l-ispeċijiet jikbru bil-mod u jgħixu fit-tul, u minħabba dan huma partikolarment vulnerabbli għall-attività tas-sajd. It-tagħrif xjentifiku dwar kemm dawn l-ispeċijiet jgħixu fit-tul u kif jikbru qed jitjieb bil-mod, u jissuġġerixxi li xi speċijiet bħal-linarda u ċ-ċinturin l-iswed jikbru aktar malajr u jgħixu anqas minn oħrajn bħall-orange roughy, il-klieb il-baħar tal-baħar fond u r-roundnose grenadier, u huma, għalhekk, anqas vulnerabbli għall-attività tas-sajd. Il-vulnerabbiltà għas-sajd tiddependi wkoll minn jekk l-ispeċi tistax tkun il-mira f’aggregazzjonijiet lokali, bħal fil-każ tal-orange roughy, il-linarda u l-alfonsino. Bħalma huwa l-każ għall-istokkijiet kollha ta’ ħut salvaġġ, jekk is-sajd fil-baħar fond jitħalla jsir mingħajr restrizzjonijiet jasal li jkun hemm tiġrija minn azjendi tas-sajd biex jieħdu pussess ta’ riżorsa b’xejn, mingħajr ma jqisu biżżejjed il-livell sostenibbli tal-isfruttament. Dan kien b’mod ċar il-każ għal xi speċijiet tal-baħar fond qabel ma bdiet ir-regolazzjoni mill-Unjoni Ewropea fl-2003. Pereżempju, l-ispeċi tal-orange roughy fl-ilmijiet tal-Majjistral hija meqjusa li tbattlet, kif ukoll il-paġella tal-garġi fil-Bajja ta’ Biscay. Għalhekk, il-limitazzjoni tal-attività tas-sajd hija intervent pubbliku meħtieġ biex ikun evitat it-tnaqqir tad-dħul finanzjarju għall-azjendi tas-sajd, biex ikun żviluppat l-isfruttar lejn rendiment fit-tul ogħla tas-sajd, u biex jitnaqqas l-impatt fuq l-ekosistema u s-sistema alimentari bħala konsegwenza tat-tnaqqis immedjat fid-daqs f’ċerti popolazzjonijiet ta’ ħut. Fl-aħħar nett, dan għandu jgħin ukoll biex tkun żgurata provvista aktar stabbli ta’ proteina ta’ valur għoli lill-konsumaturi, għalkemm dan l-aspett huwa ta’ anqas importanza fir-rigward ta’ speċijiet tal-baħar fond, minħabba li dawn l-ispeċijiet jirrappreżentaw biss porzjon żgħir ħafna ta’ ħut li jinħatt fl-UE. Fil-każ ta’ speċijiet tal-baħar fond, l-intervent pubbliku huwa ta’ importanza partikolari minħabba l-fatt li l-irkupru mit-tbattil ta’ stokkijiet li jikbru bil-mod jista’ jieħu ħafna żmien u jista’ ma jirnexxix. Il-ħtieġa li jkunu stabbiliti opportunitajiet tas-sajd hija riflessa fl-Artikolu 43(3) tat-Trattat dwar il-Funzjonament tal-Unjoni Ewropea (TFUE) li jobbliga lill-Kunsill jagħmel dan. Kull sentejn, il-Kunsill Internazzjonali għall-Esplorazzjoni tal-Baħar (ICES) jipprovdi analiżi dettaljata tal-istat bijoloġiku tal-istokkijiet tal-baħar fond. Il-parir l-aktar reċenti ngħata f’Ġunju 2010. Din il-proposta għall-iffissar ta’ opportunitajiet tas-sajd hija bbażata fuq l-analiżi ulterjuri magħmula mill-Kumitat Xjentifiku, Tekniku u Ekonomiku għas-Sajd (STECF) f’Lulju 2010, wara x-xogħol tal-ICES. Il-Kunsill, għalhekk, qed josserva l-ħtieġa li jibbaża t-teħid ta’ deċiżjonijiet fuq pariri xjentifiċi tajbin kif jitlob l-Artikolu 2(2) b) tar-Regolament (KE) Nru 2371/2002. Il-korpi xjentifiċi huma konsistenti fil-parir tagħhom li l-aħjar mezz ta’ ġestjoni fis-sajd tal-baħar fond huwa li l-isforz tas-sajd ikun limitat. Dan huwa minħabba l-fatt li l-ispeċijiet tal-baħar fond jinqabdu f’kundizzjonijiet ta’ sajd imħallat, li l-attività tas-sajd m’hijiex selettiva u li ammonti konsiderevoli ta’ ħut jintremew lura l-baħar minħabba li ma jkollhomx valur kummerċjali jew valur kummerċjali biżżejjed. Madankollu l-limiti ta’ qbid jitqiesu bħala miżura kumplimentari utli, u huwa possibbli li jkollhom rabta ma’ modalitajiet dwar l-użu ta’ dawn l-opportunitajiet tas-sajd jekk, fin-nuqqas ta’ dawn il-modalitajiet, il-livelli ta’ qbid ma jistgħux ikunu ġustifikati. Għalhekk il-Kummissjoni stabbiliet il-prattika li tressaq għad-diskussjoni proposti għal regolamenti dwar l-opportunitajiet tas-sajd pass pass mal-pariri xjentifiċi hekk kif dawn isiru disponsibbli. Minbarra dan, il-Kummissjoni qiegħda fl-2010 teżamina mill-ġdid ir-reġim ta’ aċċess ġenerali għall-istokkijiet tal-baħar fond (ir-Regolament tal-Kunsill (KE) Nru 2347/2002) bil-għan li jkunu żviluppati restrizzjonijiet fl-isforzi fis-sajd u miżuri tekniċi li jkunu jaqblu ma’ mestieri diskreti tas-sajd. Bħalissa l-isforz tas-sajd huwa limitat globalment għall-Grigal tal-Atlantiku, mingħajr diskriminazzjoni bejn id-diversi tipi ta’ sajd (ara l-Artikolu 9(3) tar-Regolament tal-Kunsill (KE) Nru 53/2010). |Il-kuntest ġenerali Is-sajd għall-ispeċijiet tal-baħar fond ilu rregolat mill-Unjoni Ewropea mill-2003 ’l hawn skont il-qabdiet totali permissibbli (TAC) għal kull speċi u żona, u skont l-isforz massimu tas-sajd li jsir fil-Grigal tal-Atlantiku. Għall-2009 u l-2010 il-qabdiet totali permissibbli ta’ ċerti speċijiet tal-baħar fond kienu stabbiliti mir-Regolament tal-Kunsill (KE) Nru 1359/2008 tat-28 ta’ Novembru 2008, li jiffissa għall-2009 u l-2010 l-opportunitajiet ta’ sajd ta’ bastimenti tas-sajd Komunitarji għal ċerti stokkijiet ta’ ħut tal-baħar fond[1]. L-informazzjoni disponibbli dwar l-istokkijiet tal-baħar fond ma tippermettix lix-xjenzjati jevalwaw b’mod sħiħ l-istatus tal-istokk, la skont id-daqs tal-popolazzjoni tal-ħut u lanqas skont ir-rata tal-mortalità. Hemm diversi raġunijiet għal dan, li jfixklu l-progress b’mod permanenti: Dawn l-ispeċijiet sikwit jgħixu ħafna u jikbru bil-mod, ħaġa li tagħmilha impossibbli li l-istokk ikun strutturat fi klassijiet skont l-età u li jkun evalwat l-effett tas-sajd fuq l-istokk b’tibdiliet fl-istruttura tat-tul jew tal-età tal-qbid. Mhix magħrufa l-frekwenza tad-dħul ta’ ħut ta’ eta żgħira fl-istokkijiet. L-istokkijiet huma mqassmin f’wesgħat fil-fond li huwa diffiċli li jkunu eżaminati għal raġunijiet prattiċi. Dejta minn stħarriġ xjentifiku sikwit ma tkunx disponibbli minħabba l-importanza kummerċjali mnaqqsa ta’ dawn l-istokkijiet, jew ma tkunx tkopri ż-żona kollha tat-tqassim. L-attivitajiet tas-sajd qed jikkonċentraw parzjalment biss fuq dawn l-ispeċijiet, u xi wħud minnhom għandhom storja relattivament qasira. Konsegwentement, il-progress fl-għarfien xjentifiku huwa bil-mod. Joqgħod fuq approċċ ta’ prekawzjoni għall-ġestjoni tas-sajd, li l-bażi tiegħu huma xejriet li jistgħu jkunu osservati f’indiċijiet ta’ abbundanza. L-iffissar u l-qsim tal-possibbiltajiet tas-sajd huma esklussivament fil-kompetenza tal-Unjoni. L-obbligi fir-rigward tal-isfruttar sostenibbli ta’ riżorsi akkwatiċi ħajjin huma stabbiliti mill-Artikolu 2 tar-Regolament (KE) Nru 2371/2002. Opportunitajiet tas-sajd bħal dawn għandhom ikunu skont ftehimiet internazzjonali, fost oħrajn l-Ftehim tan-Nazzjonijiet Uniti tal-1995 dwar il-Konservazzjoni u l-Ġestjoni ta’ Stokkijiet ta’ Ħut Transżonali u Stokkijiet ta’ Ħut li Jpassi Ħafna [minn hawn ’il quddiem: il-Ftehim tan-Nazzjonijiet Uniti tal-1995 dwar l-Istokkijiet ta’ Ħut]. B’mod partikulari r-regolatur jeħtieġlu jkun aktar kawt meta l-informazzjoni ma tkunx ċerta, mhux affidabbli jew mhux adegwata. Skont l-Artikolu 6(2) tal-Ftehim tan-NU dwar l-Istokkijiet ta’ Ħut tal-1995, in-nuqqas ta’ informazzjoni xjentifika adegwata ma għandux jintuża bħala raġuni biex ikunu posposti jew biex jonqos li jittieħdu miżuri ta’ konservazzjoni jew ġestjoni. L-aġġustamenti fit-TAC, previsti f’din il-proposta, jaqblu mal-parir xjentifiku u jirriflettu l-prinċipji ta’ ġestjoni stabbiliti fil-Ftehim tan-Nazzjonijiet Uniti tal-1995 dwar l-Istokkijiet ta’ Ħut u fil-Linji Gwida Internazzjonali tal-2008 għall-Ġestjoni tas-Sajd f’Baħar Fond f’Ibħra Miftuħa tal-Organizzazzjoni tal-Ikel u l-Biedja tan-Nazzjonijiet Uniti, li kienu kkonfermati reċentement mill-Assemblea Ġenerali tan-NU (Riżoluzzjoni 64/72 ta’ Diċembru 2009). Filwaqt li għadd ta’ stokkijiet tal-baħar fond huma sfruttati wkoll minn nazzjonijiet oħra tas-sajd, partikularment min-Norveġja, l-Islanda, il-Gżejjer Faeroe u r-Russja, u filwaqt li jeħtieġ li jinkiseb ftehim dwar miżuri armonizzati ta’ ġestjoni flimkien ma’ dawk in-nazzjonijiet tas-sajd jew, fir-rigward ta’ stokkijiet li jgħammru f’ilmijiet internazzjonali, fil-Kummissjoni tas-Sajd tal-Atlantiku tal-Grigal (NEAFC), jeħtieġ ikun hemm miżuri unilaterali applikabbli għall-bastimenti tal-Unjoni Ewropea sakemm jintlaħqu dawk il-ftehimiet, biex ikunu evitati l-konsegwenzi negattivi ta’ sajd mhux regolat kif deskritt hawn fuq. |Id-dispożizzjonijiet eżistenti fil-qasam tal-proposta Id-dispożizzjonijiet eżistenti fil-qasam tal-proposta huma stabbiliti mir-Regolament tal-Kunsill (KE) Nru 1359/2008 u japplikaw sal-31 ta’ Diċembru 2010. Għandhom rabta mar-Regolament tal-Kunsill (KE) Nru 2347/2002 tas-16 ta’ Diċembru 2002, li jistabbilixxi ħtiġijiet speċifiċi ta’ aċċess u kundizzjonijiet relattivi għas-sajd ta’ ħażniet [stokkijiet] ta’ baħar fond[2], fejn hemm elenkati l-ispeċijiet tal-baħar fond l-aktar importanti kummerċjalment li għalihom il-Kummissjoni qed tfittex li jkun hemm limitazzjonijiet ta’ qbid (l-Anness I ta’ dak ir-Regolament). L-opportunitajiet tas-sajd għall-ispeċijiet tal-baħar fond ikunu deċiżi kull sitt xhur skont ir-ritmu tal-evalwazzjonijiet xjentifiċi ta’ stokkijiet li jkunu bbażati fuq analiżijiet dettaljati. Madankollu ssir eċċezzjoni għall-istokkijiet tal-arġentina u għas-sajd ewlieni għal-linarda, li għalihom l-opportunitajiet tas-sajd jiddependu mir-riżultat tan-negozjati annwali man-Norveġja. L-opportunitajiet tas-sajd għal dawk l-istokkijiet, għalhekk, għad iridu jkunu stabbiliti fir-Regolament dwar l-opportunitajiet annwali tas-sajd deċiż mill-Kunsill f’Diċembru. Ir-Regolament fis-seħħ fl-2010 għal dawn l-istokkijiet huwa r-Regolament tal-Kunsill (KE) Nru 53/2010. |Il-konsistenza ma’ politiki u għanijiet oħra tal-Unjoni Il-miżuri proposti huma mfasslin skont l-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli. |2. Konsultazzjoni ma’ partijiet interessati u valutazzjoni tal-impatt |Il-konsultazzjoni ma’ partijiet interessati |Metodi ta’ konsultazzjoni, setturi ewlenin fil-mira u profil ġenerali ta’ dawk li wieġbu Il-proposta tqis il-konsultazzjonijiet li kien hemm mal-Kumitat Konsultattiv dwar is-Sajd u l-Akkwakultura (l-"ACFA" huwa kompost minn rappreżentattivi minn organizzazzjonijiet professjonali li jirrappreżentaw is-settur tal-produzzjoni, l-industrija tal-ipproċessar u l-kummerċ fi prodotti tas-sajd u l-akkwakultura, kif ukoll organizzazzjonijiet mhux professjonali li jirrappreżentaw l-interessi tal-konsumaturi, l-ambjent u l-iżvilupp), u mal-Kunsilli Konsultattivi Reġjonali (RACs) b’interess fis-sajd milqut mill-proposta. Dawn il-konsultazzjonijiet saru abbażi tal-Komunikazzjoni mill-Kummissjoni dwar it-titjib fil-konsultazzjoni dwar il-ġestjoni tas-sajd Komunitarju (COM(2006)246 finali), li tistabbilixxi l-prinċipji għall-hekk imsejjaħ front-loading, u abbażi tal-Komunikazzjoni mill-Kummissjoni dwar il-Konsultazzjoni dwar l-Opportunitajiet għas-Sajd fl-2011 (COM(2010)241 finali), li fiha l-Kummissjoni fissret il-fehmiet u l-intenzjonijiet tagħha dwar il-proposti tagħha għall-2011 għall-opportunitajiet tas-sajd. |Sommarju tat-tweġibiet u kif tqiesu L-RACs jisħqu dwar il-ħtieġa li jkun żgurat li kull tibdil fl-opportunitajiet annwali tas-sajd jkunu gradwali, biex it-tħarbit fl-attività ekonomika fuq żmien qasir tkun mill-anqas. Jinsabu mħassbin dwar l-inċertezza tal-parir xjentifiku u jixtiequ jaraw li l-bażi tal-informazzjoni titjieb u li l-metodi ta’ ġbir tad-dejta jkunu armonizzati. Waqt li jaċċettaw il-ħtieġa li speċijiet speċifikament vulnerabbli jkunu protetti biex ma jitbattlux, ma jaqblux li għandu jkun hemm tnaqqis fil-limiti ta’ qbid fejn dan iwassal biex ikun hemm aktar rimi f’sajd imħallat. Minflok, jistennew li l-maniġment jirregola s-sajd imħallat b’approċċ inklussiv, inklużi konċessjonijiet għal qbid inċidentli għall-ispeċijiet l-aktar vulnerabbli, u jaċċettaw li jekk ikunu stabbiliti limiti tal-isforz f’sajd partikulari, dan jista’ jkun approċċ raġonevoli, flimkien ma’ miżuri tekniċi bħal titjib selettiv. L-RACs jisħqu li l-pressjoni tas-sajd tnaqqset b’mod konsiderevoli mill-introduzzjoni tal-miżuri ta’ ġestjoni fl-2003, u jinnotaw li stati ġirien jeħtiġilhom jadottaw approċċi simili ta’ ġestjoni biex jinżammu kundizzjonijiet ekwi. L-RACs jisħqu li għandu jsir sforz akbar għall-protezzjoni ta’ ħabitats vulnerabbli tal-baħar fond, kif ukoll li jkunu evitati żoni fejn ħut ta’ età żgħira jkun l-aktar abbundanti. Isostnu li ċertu sajd tradizzjonali wera li huwa sostenibbli minħabba li ilu jeżisti għal mijiet ta’ snin. Partijiet mill-RACs huma ħerqana wkoll jaraw li l-maniġment qed jirreaġixxi għal sinjali pożittivi ġejjin minn ċerti stokkijiet, l-aktar fejn bastimenti fil-kummerċ tas-sajd ikkontribwew għat-titjib tal-informazzjoni xjentifika. Partijiet oħra mill-RACs jixtiequ jaraw it-tmiem gradwali tal-opportunitajiet tas-sajd fejn m'hemm ebda valutazzjoni tal-istokk fil-qrib. Il-prinċipju tal-aġġustament gradwali u l-limitazzjoni ta’ tibdiliet annwali ta’ possibbiltajiet tas-sajd kienu inkorporati fil-proposta. Mhumiex proposti tibdiliet li għandhom juru żieda jew tnaqqis annwali tal-opportunitajiet tas-sajd ta’ aktar minn 15% vis-à-vis l-istatus quo tal-2010. L-unika eċċezzjoni għal din ir-regola hija l-klieb il-baħar tal-baħar fond. Filwaqt li t-TAC ma jiċċaqlaqx b’mod formali mit-TAC ta’ żero stabbilit fl-2010, il-projbizzjoni tal-qabdiet inċidentali fir-realtà se tirriżulta fi tnaqqis tal-ħatt l-art permess ta' 100%. Il-Kummissjoni qed issegwi politika għall-ħarsien tal-kelb il-baħar kif imħabbar fil-Komunikazzjoni tagħha dwar Pjan ta’ Azzjoni għall-Konservazzjoni u l-Ġestjoni ta’ Klieb il-Baħar (COM(2009)40 finali). Il-projbizzjoni ta’ qabdiet inċidentali għandha tinkoraġġixxi lis-sajjieda biex jikkooperaw f’żoni magħżula ta’ abbundanza akbar ta’ klieb il-baħar u għandha ttejjeb l-għażla ta’ rkaptu. Malli dawn il-miżuri jkunu fis-seħħ, ikunu jistgħu jingħataw konċessjonijiet ta’ ħatt l-art ta’ qbid inċidentali inevitabbli. Il-Kummissjoni qed taħdem fuq Regolament ta’ qafas ġdid dwar aċċess għal sajd fil-baħar fond fl-2010 li fuq żmien medju għandu jintroduċi ġestjoni ta’ sforz skont is-sajd/il-mestier. The Kummissjoni taf dwar il-problema ta’ qbid inċidentli f’sajd imħallat u tinkoraġġixxi lill-Istati Membri u l-azjendi tas-sajd biex jiżviluppaw prattiki tas-sajd li jnaqqsu l-qbid inċidentali. Il-Kummissjoni tistudja l-possibbiltà li tirriżerva mezzi finanzjarji għal proġetti immirati lejn it-tnaqqis ta' qbid inċidentali f’sajd fil-baħar fond fl-2011. Malli l-livelli tal-qbid inċidentli inevitabbli ta’ speċijiet speċifikament vulnerabbli fil-mestieri differenti jkunu stabbiliti, dawk ikunu jistgħu jissarfu f’opportunitajiet tas-sajd ta’ qbid inċidentali. Għadd ta’ TACs diġà jirrappreżentaw ammonti ta’ qbid inċidentali. Il-Kummissjoni tkompli bl-isforzi tagħha li tagħżel żoni ta’ sajd ristrett biex tipproteġi ħabitats diversi ħafna, jew billi ssegwi parir xjentifiku mill-korpi konsultattivi ewlenin tagħha jew billi takkumpanja lill-Istati Membri fl-istabbiliment ta’ żoni speċjali ta’ konservazzjoni. Il-Kummissjoni hija wkoll tal-fehma li l-approċċ unilaterali adottat f’din il-proposta jeħtieġlu jintuża biex jipperswadi lil stati ġirien biex isegwu ġestjoni responsabbli ta’ sajd fil-baħar fond, u ssegwi dan l-inkarigu f’sensiela ta’ negozjati annwali f’livell bilaterali u fl-NEAFC. Għandu jkun innotat li l-isfruttar tal-ispeċijiet tal-baħar fond hija waħda minn għadd ta’ kwistjonijiet li jeħtiġilhom ikunu indirizzati man-nazzjonijiet tat-Tramuntana tas-sajd. Il-Kummissjoni żviluppat u qed tittestja qafas ta’ ġestjoni li jwieġeb għal xejriet f’indiċijiet ta’ stokkijiet ukoll fin-nuqqas ta’ parir xjentifiku konklussiv. Bl-evoluzzjoni tal-proġett kbir ta’ riċerka DEEPFISHMAN, iffinanzjat mis-7 Programm Qafas, il-Kummissjoni tistenna li tkun tista’ tiżviluppa dan aktar għas-sajd fil-baħar fond. Il-Kummissjoni inkoraġġiet, inkluż permezz tal-finanzjament ta’ studji, il-kooperazzjoni tas-sajjieda ma’ istituti xjentifiċi bil-għan li jitjiebu l-għarfien reċiproku u l-isfruttar tal-informazzjoni disponibbli minn sajd kummerċjali għal parir xjentifiku. It-titjib fil-ġbir tad-dejta amministrattiva qed jitfittex fil-kuntest tar-Regolament qafas ġdid dwar l-aċċess għas-sajd fil-baħar fond. Il-ġbir u l-użu tal-għarfien espert Il-bijoloġija tas-sajd u l-ekonomija tas-sajd huma l-oqsma xjentifiċi/ta’ għarfien espert inkwistjoni. Il-Kummissjoni kkonsultat mal-ICES, korp xjentifiku internazzjonali indipendenti, u organizzat il-laqgħa plenarja tal-STECF. Il-parir tal-ICES huwa bbażat fuq parir qafas żviluppat fl-ICES u użat skont talbiet mill-klijenti tiegħu, li fosthom hemm il-Kummissjoni. L-STECF jagħti l-parir tiegħu skont termini ta’ referenza li jirċievi mill-Kummissjoni. Ir-rapporti kollha tal-STECF jistgħu jinkisbu, wara l-adozzjoni formali mill-Kummissjoni, mill-websajt tiegħu. Ir-rapporti kollha tal-ICES jistgħu jinkisbu mill-websajt tiegħu. Għall-istokk kollu kopert minn din il-proposta, m’hemmx dejta suffiċjenti li turi s-sostenibbiltà tas-sajd. Il-parir xjentifiku tal-2010 itenni ftit jew wisq il-parir mogħti qabel li kien stabbilit fl-2008 jew qabel. Minħabba li l-qafas tal-parir huwa mfassal għar-rendiment massimu sostenibbli, u minħabba l-fatt li mhux magħruf il-livell ta’ sfruttar tal-speċijiet tal-baħar fond li jipprovdi dan ir-rendiment, ix-xjenzjati ġeneralment jirrakkomandaw li jitnaqqsu l-qabdiet mil-livelli reċenti sakemm joħorġu sinjali ta’ żieda tal-popolazzjoni mill-istokkijiet. Fil-każ fejn il-livelli ta’ sfruttar tul sensiela ta’ snin ma jkunx jidher li kellhom effett ħażin fuq l-istokkijiet, l-ICES jagħti parir li s-sajd jista’ jinżamm stabbli. F’każijiet oħra, l-ICES jagħti parir li s-sajd ma għandux jespandi jew li l-qabdiet għandhom jinġiebu lura għal-livelli qabel l-espansjoni tal-attività tas-sajd. L-ICES jisħaq dwar il-ħtieġa li jkunu protetti l-aggregazzjonijiet li jbidu mit-tbattil sekwenzjali. Wara li kien hemm tnaqqis konsiderevoli fl-opportunitajiet tas-sajd mill-2003 ’l hawn, il-proposta tal-limiti tal-qbid għat-tieni sena (2012) tikkoinċidi b’mod ġenerali mal-livelli ta’ qbid prekawzjonarju skont il-parir mogħti mix-xjenzjati. Fejn il-parir baqa’ ma nbidilx fir-rigward tal-2008, din il-proposta tibni fuq ir-Regolament ta’ qabel dwar l-opportunitajiet tas-sajd għall-2009 u l-2010 li ppreveda t-tnaqqis meħtieġ fl-opportunitajiet tas-sajd fuq perjodu ta’erba’ snin. Fejn partijiet importanti fil-livell ta’ qbid skont il-parir mogħti jsiru minn Stati mhux Membri, dan tqies u l-parir kien applikat għas-sajd tal-UE skont l-iżvilupp tagħhom. Xi serje ta’ dejta jissuġġerixxu li s-sajd diġà stabbilizza jew wasal biex jistabbilizza f’livelli baxxi ħafna, u tabilħaqq hemm ukoll sinjali li bdiet tiżdied l-abbundanza. Meta titqies ukoll informazzjoni reċenti tal-karatteristiċi ta’ tkabbir varjabbli ta’ speċijiet differenti tal-baħar fond, jidher li huwa possibbli li l-istokkijiet li baqa’ bħala speċijiet fil-mira, wara tnaqqis konsekuttiv tal-opportunitajiet tas-sajd, jistgħu jkunu sfruttati bijoloġikament u jkunu sostenibbli ekonomikament fil-futur. Iżda jeħtieġ li jkunu indirizzati problemi assoċjati ma’ din l-attività tas-sajd, partikularment ir-rimi/il-qbid inċidentali u l-interferenza f’ħabitats vulnerabbli tal-baħar, biex l-attività ssir ukoll ekoloġikament sostenibbli. Il-maniġment jista’, għalhekk, fil-futur jikkonċentra fuq iż-żamma tas-sajd stabbli, fejn ikun possibbli, u jiżviluppa miżuri tekniċi u jinkoraġġixxi strateġiji tas-sajd li jtaffu l-effetti negattivi fuq is-sistemi vulnerabbli tal-baħar u jnaqqsu r-rimi. Qed titqies ukoll in-natura mħallta ta’ ħafna mis-sajd fil-baħar fond. Kwoti eżistenti li huma żgħar u maħsuba biex ikopru qbid inċidentali inevitabbli qed jinżammu biex ikun evitat li jinħoloq obbligu li jsir ir-rimi. Fir-rigward tal-klieb il-baħar tal-baħar fond u l-orange roughy, il-Kummissjoni ssegwi politika ta’ TAC fuq livell ta’ żero. Għall-klieb il-baħar tal-baħar fond, li s’issa ma jintgħażlux skont l-ispeċi fit-TAC, il-projbizzjoni li jsir sajd toħroġ mill-parir li l-ispeċi kummerċjali ewlenija ta’ din il-familja jitqiesu li tbattlu. Għall-orange roughy, korpi xjentifiċi huma tal-parir li ma għandux ikun hemm sajd fl-ebda żona tat-TAC. Iż-żona ta’ protezzjoni għall-orange roughy fid-Diviżjonijiet VI u VII tal-ICES, li kienet introdotta fir-Regolament tal-Kunsill (KE) Nru 2270/2004 tat-22 ta’ Diċembru 2004, li jiffissa għall-2005 u l-2006 l-opportunitajiet tas-sajd u baqa’ japplika skont ir-Regolament (KE) Nru 1359/2008, mhix adegwata aktar bħala modalità għal-limiti tal-qbid tal-orange roughy, minħabba l-fatt li ebda orange roughy ma għandu jinqabad minn ebda żona. Il-valutazzjoni tal-impatt Għandu jkun hemm opportunitajiet tas-sajd kif mitlub mill-Artikolu 43(3) tal-TFUE. Il-miżuri proposti, jekk ikunu implimentati, se jġibu magħhom tnaqqis ġenerali fl-opportunitajiet tas-sajd għall-bastimenti tal-UE. Dawn għandhom iġibu wkoll magħhom qabdiet imnaqqsa, li huwa mistenni f’każijiet fejn il-limiti ġodda għall-qabdiet għandhom ikunu daqs il-qabdiet reali riċenti jew inqas minnhom. Il-proposta ma għandhiex tikkonċerna biss deċiżjonijiet fuq żmien qasir imma hija parti minn approċċ fit-tul li bih il-livell tas-sajd jitnaqqas gradwalment għal livelli sostenibbli fit-tul. L-approċċ meħud fil-proposta għandu fi żmien qasir jirriżulta f’TAC imnaqqas iżda, hekk kif l-istokkijiet sfruttati żżejjed jirkupraw, l-opportunitajiet tas-sajd għandhom ikunu stabbli jew jiżdiedu, skont il-parir ta’ prekawzjoni. Il-konsegwenzi fuq żmien medju u fit-tul tal-approċċ qed jitbassru li jkunu ta’ impatt imnaqqas fuq l-ambjent bħala konsegwenza tat-tnaqqis fl-attività tas-sajd, tnaqqis fl-għadd ta’ bastimenti u/jew fl-attività medja tas-sajd għal kull bastiment, u f’ħatt l-art mhux mibdul jew miżjud ta’ dawk l-ispeċijiet li wrew li jsostnu attività kontinwa tas-sajd. It-tnaqqis miksub f’attività tas-sajd u fid-daqs tal-flotta iddedikata għas-sajd fil-baħar fond mill-2003 ’l hawn juri li din il-politika qed tkun implimentata fil-prattika. Xi sinjali pożittivi inizjali mill-indiċijiet tal-istokkijiet jikkonfermaw li l-aspettattivi tal-konsegwenzi fuq żmien medju u fit-tul għadhom validi. |3. Elementi legali tal-Proposta |Il-proposta tistabbilixxi, permezz ta’ Regolament, għall-flotot tas-sajd tal-Unjoni Ewropea, il-limitazzjonijiet ta’ qbid tal-ispeċijiet tal-baħar fond l-aktar importanti kummerċjalment fl-ilmijiet tal-UE u internazzjonali tal-Grigal tal-Atlantiku, biex tikseb l-għan tal-Politika Komuni tas-Sajd li jiżgura sajd f’livelli li huma sostenibbli mil-lat bijoloġiku, ekonomiku u soċjali. Hija bbażata fuq l-Artikolu 43(3) tat-TFUE. Il-proposta hija fil-kompetenza esklussiva tal-Unjoni kif imsemmi fl-Artikolu 3(1)(d) tat-TFUE. Il-prinċipju tas-sussidjarjetà, għalhekk, ma japplikax. Il-proposta hija konformi mal-prinċipju tal-proporzjonalità għar-raġunijiet li ġejjin: Il-Politika Komuni tas-Sajd hija politika komuni. Skont l-Artikolu 43(3) tat-TFUE il-Kunsill għandu l-obbligu li jadotta l-miżuri dwar l-iffissar u l-allokazzjoni tal-opportunitajiet tas-sajd. Ir-Regolament tal-Kunsill inkwistjoni jalloka opportunitajiet tas-sajd lill-Istati Membri. Waqt li jqisu l-Artikolu 20(3) tar-Regolament (KE) Nru 2371/2002, l-Istati Membri huma ħielsa biex jallokaw opportunitajiet fost reġjuni jew operaturi skont kif jidhrilhom xieraq. Għalhekk, l-Istati Membri għandhom spazju biżżejjed biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom. Il-proposta ma għandhiex implikazzjonijiet finanzjarji ġodda għall-Istati Membri. Dan ir-Regolament huwa adottat mill-Kunsill kull sentejn, u l-mezzi pubbliċi u privati biex ikun implimentat diġà jinsabu lesti. |4. Implikazzjoni baġitarja |Il-proposta ma għandhiex implikazzjonijiet għall-baġit tal-UE. |5. Informazzjoni addizzjonali |Simplifikazzjoni |Il-proposta b’mod ġenerali ma tissimplifikax il-ġestjoni tal-kwoti tas-sajd u lanqas ma tikkomplikaha. Iżda, l-arranġament mill-ġdid taż-żoni tat-TAC għar-roundnose grenadier għandu jissimplifika l-ġestjoni tas-sajd inkwistjoni, minħabba li t-TAC ewlieni ġdid propost ikopri l-firxa kollha tas-sajd ewlieni. |Analiżi/reviżjoni/klawżola sunset |Il-proposta hija dwar Regolament ta’ darbtejn f’sena għas-snin 2011 u 2012. Il-mezzi u l-livelli ta’ ġestjoni tal-opportunitajiet tas-sajd għandhom ikunu eżaminati mill-ġdid, l-aktar tard matul 2012, biex jitħejja Regolament suċċessur. F’dan ir-Regolament ma tkunx meħtieġa klawżola ta’ reviżjoni. |Spjegazzjoni dettaljata tal-proposta It-TFUE jistabbilixxi li kwistjonijiet li huma tal-PKS għandhom ikunu deċiżi mill-Parlament u mill-Kunsill flimkien skont il-proċedura leġiżlattiva ordinarja. Hija prevista eċċezzjoni fl-Artikolu 43(3) tat-TFUE fir-rigward ta’ miżuri "dwar l-iffissar u l-allokazzjoni ta’ opportunitajiet tas-sajd". Dawn il-miżuri għandhom ikunu adottati mill-Kunsill, wara proposta mill-Kummissjoni, mingħajr ma jkollu x’jaqsam il-Parlament. Din il-proposta hija, għalhekk, limitata għall-iffissar u l-allokazzjoni ta’ opportunitajiet tas-sajd u għall-kundizzjonijiet b’rabta funzjonali mal-użu ta’ dawk l-opportunitajiet. Fir-rigward ta’ limitazzjonijiet tal-qbid, il-proposta hija konformi mal-prinċipji tal-hekk imsejjaħ front-loading li huma stabbiliti fil-Komunikazzjoni tal-Kummissjoni dwar it-titjib fil-konsultazzjoni dwar il-ġestjoni tas-sajd Komunitarju (COM(2006)246 finali) u fil-Komunikazzjoni tal-Kummissjoni dwar il-Konsultazzjoni dwar l-Opportunitajiet tas-Sajd fl-2011 (COM(2010)241 finali), li stabbilixxew il-fehmiet u l-intenzjonijiet tal-Kummissjoni dwar il-proposti tagħha għall-opportunitajiet tas-sajd, sakemm ikun hemm il-parir xjentifiku dwar l-istat tal-istokkijiet għall-2011. Skont din l-aħħar Komunikazzjoni, l-istokkijiet tal-baħar fond jaqgħu f’kategoriji ta’ konsulenza stabbiliti għal sitwazzjonijiet bi ftit dejta. Il-proposta ssegwi r-regoli stabbiliti hemmhekk. B’mod partikolari fejn parir ma jkunx konklussiv, it-TACs għandhom jitnaqqsu għal-limiti ta’ qbid reali riċenti. Il-livelli ta’ TAC ġodda li jirriżultaw ikunu kkalkulati billi jintużaw il-figuri ta’ qbid irrapportati mill-Istati Membri lill-Kummissjoni mill-2007 sal-2009. B’konformità mal-proċess ta’ front-loading, saru konsultazzjonijiet bejn il-partijiet interessati (RACs and ACFA) u l-Istati Membri fis-sajf tal-2010. Il-proposta hija wkoll skont il-Komunikazzjoni tal-Kummissjoni dwar l-implimentazzjoni tas-sostenibbiltà fis-sajd tal-UE permezz tar-rendiment massimu sostenibbli (COM(2006)360 finali). Il-kunċett ta’ Rendiment Massimu Sostenibbli (MSY) ma jistax ikun applikat direttament għall-istokkijiet tal-baħar fond minħabba nuqqas ta’ tagħrif biżżejjed dwar id-daqsijiet tal-istokkijiet u l-istrutturi tal-etajiet. Iżda li jkun segwit l-approċċ prekawzjonarju għall-ġestjoni tas-sajd f’dawn iċ-ċirkustanzi jippermetti li jinżammu l-possibbiltajiet għall-iżvilupp ta’ ġestjoni skont il-qafas tal-MSY malli jkun hemm aktar informazzjoni disponibbli. Huma proposti tibdiliet għaż-żoni tat-TAC għar-roundnose grenadier u għal-linarda skont ir-rakkomandazzjoni xjentifika li ż-żoni tat-TAC jkunu allinjati ma’ unitajiet ta’ valutazzjoni, biex id-deċiżjonijiet ta’ ġestjoni jkunu jistgħu jirriflettu b’mod aktar faċli rakkomandazzjonijiet xjentifiċi. Il-proposta tipprevedi li l-orange roughy ma tibqax aktar fil-mira tal-projbizzjoni f’ċerti żoni fejn ikunu jistgħu jinstabu aggregazzjonijiet ta’ din l-ispeċi. Minħabba l-fatt li huwa propost li t-TAC tal-orange roughy jkun żero, ma jistax jibqa’ jsir sajd għall-orange roughy f’ebda żona fl-ambitu ta’ dan ir-Regolament. |2010/0284 (NLE)Proposta għalREGOLAMENT TAL-KUNSILLli jiffissa għall-2011 u l-2012 l-opportunitajiet tas-sajd għall-bastimenti tas-sajd tal-UE għal ċerti stokkijiet ta’ ħut tal-baħar fondIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(3) tiegħu,Wara li kkunsidra l-proposta tal-Kummissjoni Ewropea[3],Billi:(1) Skont l-Artikolu 43(3) tat-Trattat, il-Kunsill, wara proposta mill-Kummissjoni, għandu jadotta miżuri dwar l-iffissar u l-allokazzjoni ta’ opportunitajiet tas-sajd.(2) Ir-Regolament (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd][4] jesiġi li l-Kunsill jistabbilixxi miżuri li jirregolaw l-aċċess għall-ilmijiet u r-riżorsi u l-insegwiment sostenibbli tal-attivitajiet tas-sajd, wara li jitqiesu l-pariri xjentifiċi, tekniċi u ekonomiċi eżistenti u, b’mod partikulari, rapporti magħmulin mill-Kumitat Xjentifiku, Tekniku u Ekonomiku għas-Sajd (STECF).(3) Il-Kunsill huwa obbligat jistabbilixxi l-qabdiet totali permissibbli (TAC) skont it-tip ta’ sajd jew il-grupp ta’ sajd. L-opportunitajiet tas-sajd għandhom jitqassmu fost l-Istati Membri b’mod li tkun żgurata l-istabbiltà relattiva ta’ kull Stat Membru f’attivitajiet tas-sajd għal kull stokk jew sajd, u wara li jitqiesu kif imiss l-għanijiet tal-Politika Komuni tas-Sajd stabbiliti mir-Regolament (KE) Nru 2371/2002. Minbarra dan, biex l-opportunitajiet tas-sajd jintużaw b’mod effikaċi, għandhom ikunu ffissati ċerti kundizzjonijiet marbutin magħhom b'mod funzjonali.(4) It-TAC għandu jkun stabbilit abbażi tal-parir xjentifiku disponibbli billi jitqiesu l-aspetti bijoloġiċi u soċjoekonomiċi waqt li jkun żgurat trattament ekwu bejn is-setturi tas-sajd. F’dan ir-rigward, jeħtieġ jitqiesu l-opinjonijiet espressi matul il-konsultazzjoni tal-partijiet interessati, b’mod partikolari dawk tal-Kumitat Konsultattiv għas-Sajd u l-Akkwakultura u tal-Kunsilli Konsultattivi Reġjonali kkonċernati.(5) L-opportunitajiet tas-sajd għandhom ikunu skont ftehimiet u prinċipji internazzjonali, bħall-Ftehim tan-Nazzjonijiet Uniti tal-1995 dwar il-Konservazzjoni u l-Ġestjoni ta’ Stokkijiet ta’ Ħut TransŻonali u Stokkijiet ta’ Ħut li Jpassi Ħafna, u skont il-prinċipji dettaljati ta’ ġestjoni stabbiliti fil-Linji Gwida Internazzjonali tal-2008 għall-Ġestjoni tas-Sajd f’Baħar Fond fl-Ibħra Miftuħa tal-Organizzazzjoni tal-Ikel u l-Biedja tan-Nazzjonijiet Uniti, li skonthom, b’mod partikolari, regolatur għandu jkun aktar kawt meta l-informazzjoni ma tkunx ċerta, ma tkunx affidabbli jew ma tkunx adegwata. In-nuqqas ta’ informazzjoni xjentifika adegwata ma għandux jintuża bħala raġuni biex ikunu posposti jew jonqos li jittieħdu miżuri ta’ konservazzjoni u ta’ ġestjoni.(6) Il-pariri xjentifiċi l-aktar riċenti mill-Kunsill Internazzjonali għall-Esplorazzjoni tal-Baħar (rapport tal-Kumitat Konsultattiv tal-ICES dwar stokkijiet imqassmin fil-wisa’ u dwar stokkijiet migratorji, ktieb 9, Ġunju 2010) u mill-STECF (Rapporti Xjentifiċi u Tekniċi taċ-Ċentru Konġunt ta’ Riċerka, Analiżi mill-ġdid tal-parir xjentifiku għall-2011, il-parti 2, Lulju 2010) jindikaw li l-biċċa l-kbira tal-istokkijiet tal-baħar fond jinqabdu b’mod mhux sostenibbli, u li l-opportunitajiet tas-sajd għal dawk l-istokkijiet, biex tkun żgurata s-sostenibbiltà tagħhom, għandhom jitnaqqsu sakemm l-evoluzzjoni tad-daqsijiet tal-istokkijiet turi xejra pożittiva. L-ICES tat ukoll il-parir li ma għandu jkun permess ebda sajd dirett għall-orange roughy.(7) Dwar il-klieb il-baħar tal-baħar fond, l-ispeċijiet kummerċjali ewlenin huma meqjusin li tbattlu, u, għalhekk, ma għandux isir sajd dirett għalihom. Sakemm l-ammont ta’ qbid inċidentali li ma jistax ikun evitat ikun stabbilit permezz ta’ proġetti ta’ selettività u ta’ miżuri tekniċi oħra, ebda qbid inċidentali ma għandu jitħalla jinħatt l-art.(8) L-opportunitajiet tas-sajd għall-ispeċijiet tal-baħar fond, kif iddefiniti skont l-Artikolu 2(a) tar-Regolament tal-Kunsill (KE) Nru 2347/2002 tas-16 ta’ Diċembru 2002, li jistabbilixxi ħtiġijiet speċifiċi ta’ aċċess u kundizzjonijiet relattivi għas-sajd ta’ ħażniet [stokkijiet] tal-baħar fond[5], huma deċiżi abbażi ta’ darbtejn f’sena. Madankollu ssir eċċezzjoni għall-istokkijiet tal-arġentina u għas-sajd ewlieni għal-linarda, li għalihom l-opportunitajiet tas-sajd jiddependu mir-riżultat tan-negozjati annwali man-Norveġja. Il-possibbiltajiet ta’ sajd għal dawk l-istokkijiet għandhom ikunu stabbiliti fir-Regolament annwali li jiffissa l-opportunitajiet tas-sajd għal ċerti stokkijiet ta’ ħut u għal gruppi ta’ stokkijiet ta’ ħut, applikabbli fl-ilmijiet tal-UE u, għall-bastimenti tal-UE, f’ċerti ilmijiet li mhumiex tal-UE.(9) B’konformità mal-Artikolu 2 tar-Regolament tal-Kunsill (KE) Nru 847/96 tas-6 ta’ Mejju 1996, li jintroduċi kundizzjonijiet addizzjonali għal tmexxija [ġestjoni] sena għal sena tat-TAC u kwoti[6], jeħtieġ ikun indikat liema stokkijiet huma soġġetti għad-diversi miżuri ffissati hemmhekk.ADOTTA DAN IR-REGOLAMENT:Artikolu 1SuġġettDan ir-Regolament jiffissa għas-snin 2011 u 2012 l-opportunitajiet tas-sajd annwali disponibbli għall-bastimenti tas-sajd tal-UE għall-istokkijiet ta’ speċijiet tal-baħar fond fl-ilmijiet tal-UE u f’ċerti ilmijiet mhux tal-UE fejn huma meħtieġa limitazzjonijiet tal-qbid, u l-kundizzjonijiet marbutin b’mod funzjonali mal-użu ta’ dawk l-opportunitajiet tas-sajd.Artikolu 2DefinizzjonijietGħall-finijiet ta’ dan ir-Regolament:(a) ‘bastimenti tal-UE’ tfisser bastiment tas-sajd li jtajjar il-bandiera ta’ Stat Membru u li jkun irreġistrat fl-Unjoni;(b) ‘ilmijiet tal-UE’ tfisser l-ilmijiet taħt is-sovranità jew il-ġuriżdizzjoni tal-Istati Membri bl-eċċezzjoni ta’ ilmijiet maġenb it-territorji msemmijin fl-Anness II tat-Trattat;(c) ‘qabdiet totali permissibbli’ (TAC) tfisser il-kwantità li tista’ tinqabad u tinħatt l-art minn kull stokk kull sena;(d) ‘kwota’ tfisser proporzjon tat-TAC allokat lill-Unjoni, lill-Istati Membri jew lill-pajjiżi terzi;(e) ‘ilmijiet internazzjonali’ tfisser ilmijiet li jaqgħu ’l barra mis-sovranità u l-ġuriżdizzjoni ta’ kwalunkwe Stat;(f) Iż-żoni tal-ICES (Kunsill Internazzjonali għall-Esplorazzjoni tal-Baħar) huma dawk definiti fir-Regolament (KE) Nru 218/2009;(g) Iż-żoni tas-CECAF (l-Atlantiku Ċentrali tal-Lvant jew iż-żona ewlenija tas-sajd 34 tal-FAO) huma kif definiti fir-Regolament (KE) Nru 216/2009.Artikolu 3Limiti u allokazzjonijiet tal-qbidIl-limiti tal-qbid għall-ispeċijiet tal-baħar fond li jinqabdu mill-bastimenti tal-UE fl-ilmijiet tal-UE u f'ċerti ilmijiet li mhumiex tal-UE u l-allokazzjoni ta' limiti tal-qbid bħal dawn fost l-Istati Membri huwa stipulati fl-Anness.Artikolu 4Dispożizzjonijiet speċjali dwar l-allokazzjonijietL-allokazzjoni ta’ opportunitajiet tas-sajd fost l-Istati Membri msemmija fl-Anness għandha tkun bla ħsara għal:(a) bdil magħmul skont l-Artikolu 20(5) tar-Regolament (KE) Nru 2371/2002;(b) tnaqqis u riallokazzjonijiet magħmulin skont l-Artikolu 37 tar-Regolament (KE) Nru 1224/2009 jew skont l-Artikolu 10(4) tar-Regolament (KE) Nru 1006/2008;(c) ħatt l-art addizzjonali permess skont l-Artikolu 3 tar-Regolament (KE) Nru 847/96;(d) kwantitajiet miżmumin skont l-Artikolu 4 tar-Regolament (KE) Nru 847/96;(e) tnaqqis magħmul skont l-Artikoli 105 u 107 tar-Regolament (KE) Nru 1224/2009.Artikolu 5Relazzjoni mar-Regolament (KE) Nru 847/96Għall-finijiet tar-Regolament (KE) Nru 847/96, il-kwoti kollha fl-Anness għandhom jitqiesu bħala kwoti analitiċi.Artikolu 6Kundizzjonijiet għall-ħatt l-art tal-qbid u l-qbid inċidentaliĦut minn stokkijiet li għalihom huma ffissati opportunitajiet tas-sajd b’dan ir-Regolament jista’ jinżamm abbord jew jinħatt l-art biss jekk ikun inqabad minn bastimenti ta’ Stat Membru li jkollu kwota li ma tkunx eżawrita.Artikolu 7Dħul fis-seħħDan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2011.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSIr-referenzi għaż-żoni tas-sajd huma referenzi għal żoni tal-ICES, jekk ma jkunx speċifikat mod ieħor.PARTI 1Definizzjoni tal-Ispeċijiet u l-Gruppi tal-Ispeċijiet1. Fil-lista li tinsab fil-Parti 2 ta’ dan l-Anness, l-istokkijiet ta’ ħut jissemmew skont l-ordni alfabetiku tal-ismijiet bil-Latin tal-ispeċi. Iżda l-klieb il-baħar tal-baħar fond tqiegħdu fil-bidu ta’ dik il-lista. Hawn taħt tidher ukoll tabella ta’ korrispondenza tal-ismijiet komuni u tal-ismijiet bil-Latin għall-finijiet ta’ dan ir-Regolament:Isem komuni | Isem xjentifiku |Ċinturin iswed | Aphanopus carbo |Alfonsinos | Beryx spp. |Roundnose grenadier | Coryphaenoides rupestris |Orange roughy | Hoplostethus atlanticus |Linarda | Molva dypterygia |Paġell tal-garġi | Pagellus bogaraveo |Lipp tal-qawwi | Phycis blennoides |2. Għall-finijiet ta’ dan ir-Regolament, ‘klieb il-baħar tal-baħar fond’ tfisser il-lista ta’ speċijiet li ġejja:Isem komuni | Isem xjentifiku |Iceland catshark Frilled shark | Apristuris spp. Chlamydoselachus anguinL-UEs |Żagħrun | Centrophorus granulosus |Leafscale gulper shark | Centrophorus squamosus |Mazzola Portugiża | Centroscymnus coelolepis |Longnose velved dogfish | Centroscymnus crepidater |Mazzol iswed | Centroscyllium fabricii |Mazzola (munqar l-għasfur) | Deania calceus |Murruna sewda | Dalatias licha |Mazzola kbira tal-fanal | Etmopterus princeps |Mazzola tal-fanal | Etmopterus spinax |Gattarell ħalqu iswed Mouse catshark Murruna b’sitt garġi Sailfin roughshark (Sharpback shark) Knifetooth dogfish | Galeus melastomus Galeus murinus Hexanchus griseus Oxynotus paradoxus Scymnodon ringens |Greenland shark | Somniosus microcephalus |PARTI 2Opportunitajiet tas-sajd annwali applikabbli għall-bastimenti tal-UE f’żoni fejn jeżistu limitazzjonijiet tal-qbid skont l-ispeċi u skont iż-żona (f’tunnellati metriċi ta’ piż ħaj)Speċi: | Klieb il-baħar tal-baħar fond | Żona: | L-ilmijiet tal-UE u internazzjonali ta’ V, VI, VII, VIII u IX (DWS/56789-) |Sena | 2011 | 2012 |Il-Ġermanja | 0 | 0 |L-Estonja | 0 | 0 |L-Irlanda | 0 | 0 |Spanja | 0 | 0 |Franza | 0 | 0 |Il-Litwanja | 0 | 0 |Il-Polonja | 0 | 0 |Il-Portugall | 0 | 0 |Ir-Renju Unit | 0 | 0 |L-UE | 0 | 0 |TAC | 0 | 0 |Speċi: | Klieb il-baħar tal-baħar fond | Żona: | L-ilmijiet tal-UE u internazzjonali ta’ X (DWS/10-) |Sena | 2011 | 2012 |Il-Portugall | 0 | 0 |L-UE | 0 | 0 |TAC | 0 | 0 |Speċi: | Klieb il-baħar tal-baħar fond u Deania histricosa u Deania profondorum | Żona: | L-ilmijiet tal-UE u internazzjonali ta’ XII (DWS/12-) |Sena | 2011 | 2012 |L-Irlanda | 0 | 0 |Spanja | 0 | 0 |Franza | 0 | 0 |Ir-Renju Unit | 0 | 0 |L-UE | 0 | 0 |TAC | 0 | 0 |Speċi: | Ċinturin iswed Aphanopus carbo | Żona: | L-ilmijiet tal-UE u internazzjonali ta’ I, II, III u IV (BSF/1234-) |Sena | 2011 | 2012 |Il-Ġermanja | 4 | 3 |Franza | 4 | 3 |Ir-Renju Unit | 4 | 3 |L-UE | 12 | 9 |TAC | 12 | 9 |Speċi: | Ċinturin iswed Aphanopus carbo | Żona: | L-ilmijiet tal-UE u internazzjonali ta’ V, VI, VII u XII (BSF/56712-) |Sena | 2011 | 2012 |Il-Ġermanja | 25 | 23 |L-Estonja | 12 | 11 |L-Irlanda | 62 | 57 |Spanja | 123 | 114 |Franza | 1 732 | 1 599 |Il-Latvja | 80 | 74 |Il-Litwanja | 1 | 1 |Il-Polonja | 1 | 1 |Ir-Renju Unit | 123 | 114 |Oħrajn(1) | 6 | 6 |L-UE | 2 165 | 2 000 |TAC | 2 165 | 2 000 |(1) Qabdiet inċidentali biss. Mhux permess sajd dirett għal din il-kwota. |Speċi: | Ċinturin iswed Aphanopus carbo | Żona: | L-ilmijiet tal-UE u internazzjonali ta’ VIII, IX u X (BSF/8910-) |Sena | 2011 | 2012 |Spanja | 11 | 11 |Franza | 26 | 26 |Il-Portugall | 3 311 | 3 311 |L-UE | 3 348 | 3 348 |TAC | 3 348 | 3 348 |Speċi: | Ċinturin iswed Aphanopus carbo | Żona: | L-ilmijiet tal-UE u internazzjonali ta’ CECAF 34.1.2. (BSF/C3412-) |Sena | 2011 | 2012 |Il-Portugall | 3 643 | 3 643 |L-UE | 3 643 | 3 643 |TAC | 3 643 | 3 643 |Speċi: | Alfonsinos | Żona: | L-ilmijiet tal-UE u internazzjonali ta’ III, IV, V, VI, VII, VIII, IX, X, XII u XIV (ALF/3X14-) |Sena | 2011 | 2012 |L-Irlanda | 9 | 9 |Spanja | 70 | 70 |Franza | 19 | 19 |Il-Portugall | 202 | 202 |Ir-Renju Unit | 9 | 9 |L-UE | 309 | 309 |TAC | 309 | 309 |Speċi: | Roundnose grenadier Coryphaenoides rupestris | Żona: | L-ilmijiet tal-UE u internazzjonali ta’ I, II u IV (RNG/124-) |Sena | 2011 | 2012 |Id-Danimarka | 2 | 1 |Il-Ġermanja | 2 | 1 |Franza | 9 | 10 |Ir-Renju Unit | 2 | 1 |L-UE | 15 | 13 |TAC | 15 | 13 |Speċi: | Roundnose grenadier Coryphaenoides rupestris | Żona: | L-ilmijiet tal-UE u internazzjonali ta’ III (RNG/03-) |Sena | 2011 | 2012 |Id-Danimarka | 804 | 804 |Il-Ġermanja | 5 | 5 |L-Isvezja | 41 | 41 |L-UE | 850 | 850 |TAC | 850 | 850 |Speċi: | Roundnose grenadier Coryphaenoides rupestris | Żona: | L-ilmijiet tal-UE u internazzjonali ta’ Vb, VI, VII, XIIb (RNG/5BX12B-) |Sena | 2011 | 2012 |Il-Ġermanja | 19 | 16 |L-Estonja | 41 | 36 |L-Irlanda | 189 | 163 |Spanja | 3 038 | 2 621 |Franza | 2 380 | 2 055 |Il-Latvja | 51 | 44 |Il-Litwanja | 59 | 51 |Il-Polonja | 1 020 | 880 |Ir-Renju Unit | 149 | 129 |Oħrajn(1) | 5 | 5 |L-UE | 6 951 | 6 000 |TAC | 6 951 | 6 000 |(1) Qabdiet inċidentali biss. Mhux permess sajd dirett għal din il-kwota. |Speċi: | Roundnose grenadier Coryphaenoides rupestris | Żona: | L-ilmijiet tal-UE u internazzjonali ta’ VIII, IX, X, XIIa, XIIc u XIV (RNG/8-14-) |Sena | 2011 | 2012 |Il-Ġermanja | 15 | 13 |Spanja | 184 | 159 |Franza | 94 | 81 |L-UE | 293 | 253 |TAC | 293 | 253 |Speċi: | Orange roughy Hoplostethus atlanticus | Żona: | L-ilmijiet tal-UE u internazzjonali ta’ VI (ORY/06-) |Sena | 2011 | 2012 |L-Irlanda | 0 | 0 |Spanja | 0 | 0 |Franza | 0 | 0 |Ir-Renju Unit | 0 | 0 |L-UE | 0 | 0 |TAC | 0 | 0 |Speċi: | Orange roughy Hoplostethus atlanticus | Żona: | L-ilmijiet tal-UE u internazzjonali ta’ VII (ORY/07-) |Sena | 2011 | 2012 |L-Irlanda | 0 | 0 |Spanja | 0 | 0 |Franza | 0 | 0 |Ir-Renju Unit | 0 | 0 |Oħrajn | 0 | 0 |L-UE | 0 | 0 |TAC | 0 | 0 |Speċi: | Orange roughy Hoplostethus atlanticus | Żona: | L-ilmijiet tal-UE u internazzjonali ta’ I, II, III, IV, V, VIII, IX, X, XII u XIV (ORY/1CX14C) |Sena | 2011 | 2012 |L-Irlanda | 0 | 0 |Spanja | 0 | 0 |Franza | 0 | 0 |Il-Portugall | 0 | 0 |Ir-Renju Unit | 0 | 0 |L-UE | 0 | 0 |TAC | 0 | 0 |Speċi: | Linarda Molva dypterygia | Żona: | L-ilmijiet tal-UE u internazzjonali ta’ II u IV (BLI/24-) |Sena | 2011 | 2012 |Id-Danimarka | 4 | 4 |Il-Ġermanja | 4 | 4 |L-Irlanda | 4 | 4 |Franza | 25 | 25 |Ir-Renju Unit | 15 | 15 |Oħrajn(1) | 4 | 4 |L-UE | 56 | 56 |TAC | 56 | 56 |(1) Qabdiet inċidentali biss. Mhux permess sajd dirett għal din il-kwota. |Speċi: | Linarda Molva dypterygia | Żona: | L-ilmijiet tal-UE u internazzjonali ta’ III (BLI/03-) |Sena | 2011 | 2012 |Id-Danimarka | 4 | 3 |Il-Ġermanja | 2 | 2 |L-Isvezja | 4 | 3 |L-UE | 10 | 8 |TAC | 10 | 8 |Speċi: | Paġell tal-garġi Pagellus bogaraveo | Żona: | L-ilmijiet tal-UE u internazzjonali ta’ VI, VII u VIII (SBR/678-) |Sena | 2011(1) | 2012(1) |L-Irlanda | 6 | 6 |Spanja | 172 | 172 |Franza | 9 | 9 |Ir-Renju Unit | 22 | 22 |Oħrajn(2) | 6 | 6 |L-UE | 215 | 215 |TAC | 215 | 215 |(1) Għandu jitħares daqs ta’ ħatt l-art minimu ta’ 35 ċm (tul totali). Madankollu 15 % tal-ħut li jinħatt l-art jista’ jkollu daqs minimu ta’ ħatt l-art ta’ mill-anqas 30 ċm (tul totali). (2) Qabdiet inċidentali biss. Mhux permess sajd dirett għal din il-kwota. |Speċi: | Paġell tal-garġi Pagellus bogaraveo | Żona: | L-ilmijiet tal-UE u internazzjonali ta’ IX (SBR/09-) |Sena | 2011(1) | 2012(1) |Spanja | 614 | 614 |Il-Portugall | 166 | 166 |L-UE | 780 | 780 |TAC | 780 | 780 |(1) Għandu jitħares daqs ta’ ħatt l-art minimu ta’ 35 ċm (tul totali). Madankollu 15 % tal-ħut li jinħatt l-art jista’ jkollu daqs minimu ta’ ħatt l-art ta’ mill-anqas 30 ċm (tul totali). |Speċi: | Paġell tal-garġi Pagellus bogaraveo | Żona: | L-ilmijiet tal-UE u internazzjonali ta’ X (SBR/10-) |Sena | 2011 | 2012 |Spanja | 10 | 10 |Il-Portugall | 1 116 | 1 116 |Ir-Renju Unit | 10 | 10 |L-UE | 1 136 | 1 136 |TAC | 1 136 | 1 136 |Speċi: | Lipp tal-qawwi Phycis blennoides | Żona: | L-ilmijiet tal-UE u internazzjonali ta’ I, II, III u IV (GFB/1234-) |Sena | 2011 | 2012 |Il-Ġermanja | 8 | 6 |Franza | 8 | 6 |Ir-Renju Unit | 11 | 11 |L-UE | 27 | 23 |TAC | 27 | 23 |Speċi: | Lipp tal-qawwi Phycis blennoides | Żona: | L-ilmijiet tal-UE u internazzjonali ta’ V, VI u VII (GFB/567-) |Sena | 2011 | 2012 |Il-Ġermanja | 10 | 10 |L-Irlanda | 260 | 260 |Spanja | 588 | 588 |Franza | 356 | 356 |Ir-Renju Unit | 814 | 814 |L-UE | 2 028 | 2 028 |TAC | 2 028 | 2 028 |Speċi: | Lipp tal-qawwi Phycis blennoides | Żona: | L-ilmijiet tal-UE u internazzjonali ta’ VIII u IX (GFB/89-) |Sena | 2011 | 2012 |Spanja | 242 | 242 |Franza | 15 | 15 |Il-Portugall | 10 | 10 |L-UE | 267 | 267 |TAC | 267 | 267 |Speċi: | Lipp tal-qawwi Phycis blennoides | Żona: | L-ilmijiet tal-UE u internazzjonali ta’ X u XII (GFB/1012-) |Sena | 2011 | 2012 |Franza | 7 | 6 |Il-Portugall | 32 | 28 |Ir-Renju Unit | 7 | 6 |L-UE | 46 | 40 |TAC | 46 | 40 |[1] ĠU L 352, 31.12.2008, p. 1.[2] ĠU L 351, 28.12.2002, p. 6.[3] ĠU C , , p. .[4] ĠU L 358, 31.12.2002, p. 59.[5] ĠU L 351, 28.12.2002, p. 6.[6] ĠU L 115, 9.5.1996, p. 3.